L-eks Chief of Staff f'Kastilja Keith Schembri, l-mara tiegħu Josette Schembri u l-ġenituri tiegħu ngħataw kumpens ta' €300 fuq deċiżjoni tal-Prim Awla tal-Qorti Ċivili tas-Sede Kostituzzjonili, ppreseduta mill-Imħallef Lawrence Mintoff, li sabet li nkissrulhom id-drittijiet meta ġew iffriżati l-assi tagħhom lura f'Settembru tal-2020. Minbarra Schembri hemm 22 persuna oħra fosthom membri tal-familja tiegħu, diretturi ta' diversi kumpaniji ta' Schembri u anke kumpaniji tiegħu li ngħataw dan il-kumpens. Il-Prim Awla, tas-Sede Kostituzzjonali ordant sabiex jingħataw il-kumpens ta' €300 għad-danni morali lil kull wieħed jew waħda minnhom għax sabet li l-ordni tal-iffriżar ma kinitx raġonevoli. Schembri u 22 persuna oħra jew negozju tiegħu inkluż martu u l-ġenituri tiegħu, kienu ressqu r-rikors quddiem il-Qorti Kostituzzjonali għaliex qalu li nkisrulhom id-drittijiet fundamentali tal-bniedem għal smigħ ġust, għat-tgawdija tal-propjetà tagħhom, u għad-dritt tagħhom li ma jiġux ikkastigati jekk ma jinstabux ħatja ta' xi offiża kriminali. Schembri b'rikors għax qed jinkisrulu d-drittijiet bl-iffriżar tal-assi F'Settembru tal-2020 l-Imħallef Edwina Grima ordnat sekwestru tal-assi tal-eks chief of staff ta' Joseph Muscat Keith Schembri u ta' nies affiljati mal-kumpanija Nexia BT, hekk kif ikkonkludiet li hemm raġunijiet biżżejjed ta' suspett li huma ħatja ta' ħasil ta' flus. Rikors tal-Avukat Ġenerali Victoria Buttigieg kien sar wara l-konklużjoni ta' inkjesta maġisterjali fuq allegazzjonijiet li Schembri xxaħħam minn fuq il-bejgħ tal-passaporti, b'Brian Tonna jgħaddilu €100,000 fil-kont tal-bank. "Il-verżjoni ta' Tonna li beża' li jispiċċa bla flus ma tagħmilx sens" L-Imħallef Grima kienet ordnat li l-pulizija tingħata l-aċċess għall-informazzjoni finanzjarja tal-persuni u kumpaniji konċernati, sekwestru ta' flejjes, kontijiet u assi oħra tagħhom u tipprojbixxi li jittrasferixxu jew jiddisponu b'xi proprjetà. Id-deċiżjoni dwar il-kumpens ta' €300 ma tneħħi xejn mid-deċiżjoni tal-Qorti, fl-20 ta' Marzu ta' din is-sena, meta Keith Schembri, missieru Alfio Schembri, Malcolm Scerri u Robert Zammit mill-kumpanija Kasco, ġew akkużati b'korruzzjoni, ħasil ta' flus u frodi fost l-oħrajn bil-Qorti tiffriża l-assi tagħhom Fil-5 ta' April Schembri ngħata l-libertà proviżjorja b'diversi kundizzjonijiet. Sekwestrati l-assi ta' Keith Schembri u Nexia BT fuq suspett ta' ħasil ta' flus X'akkużi qed jaffaċċja Keith Schembri? Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60839da43a0cd_rand.td-a-rec-img{text-align:left}.td_uid_3_60839da43a0cd_rand.td-a-rec-img img{margin:0 auto 0 0}